กกต.เปิดโรดแม็ปเลือกตั้ง คาด 24 ก.พ.2562 คนไทยได้เข้าคูหากาบัตร 
กกต.เปิดโรดแม็ปเลือกตั้ง คาด 24 ก.พ.62 ได้เข้าคูหากาบัตร ส่วน ส.ว.ประกาศผล ได้มาซึ่งส.ว.วันที่ 22 ม.ค.2562 แย้ม คสช.ขอให้กกต.เร่งทำ เรื่องแบ่งเขต 60 วัน ทำไพรมารี 30 วันตามจำนวนประชากร ปี 2560,เมื่อเวลา 15.15 น. ที่โรงแรมพินนาเคิล จอมเทียน พัทยา นายณัฏฐ์ เล่าสีห์สวกุล รองเลขาธิการ กกต.นำเสนอร่างแผนปฏิบัติการตามภารกิจการให้ได้มาซึ่ง ส.ว.และภารกิจการเลือกตั้ง ส.ส.โดยกล่าวตอนหนึ่งว่า หาก พ.ร.บ.ประกอบรัฐธรรมนูญว่าด้วยการได้มาซึ่ง ส.ว.มีผลบังคับใช้ ประกาศลงในราชกิจจานุเบกษา วันที่ 13 ก.ย. จะมีผลทันที ในวันที่ 14 ก.ย. จึงมีการเตรียมการเรื่องบัตร คูหาเลือกตั้ง โดยรูปแบบบัตรไม่เป็นปัญหามากเหมือน ส.ส.โดยจะหาผู้ดำเนินการจัดพิมพ์ระหว่างพ.ย.และจัดพิมพ์ ธ.ค.พร้อมกันนี้ จะมีการออกระเบียบต่างๆ เพื่อรับสมัครส.ว. จากนั้นเมื่อพ.ร.ฎ.การเลือก ส.ว. กกต.กับ ครม.จะประสานกันเรื่องวันเวลาในการเลือก ส.ว. จะไม่เหมือน ส.ส.เพราะจะต้องเลือก 3 วัน คือ ในระดับอำเภอ จังหวัด และประเทศ ต้องทำพร้อมกันทั่วประเทศ อาจจะมีการประกาศผลการได้มาซึ่ง ส.ว.ในวันที่ 22 ม.ค.62 ส่วนการเลือกตั้ง ส.ส.คาดว่า จะมีการประกาศ พ.ร.ฎ.เลือกตั้ง ส.ส.วันที่ 4 ม.ค.62 จะเลือกตั้ง 24 ก.พ.62 จะต้องจัดหาผู้ดำเนินการจัดพิมพ์ช่วงเดือน ม.ค.-ก.พ. ส่งบัตรลอตแรกนอกราชอาณาจักร จากนั้นส่งไปยังกกต.เขตในเดือนก.พ.,นายณัฏฐ์ กล่าวอีกว่า จากการพูดคุยกับคสช.ครั้งที่ผ่านมา สิ่งที่เขาขอให้เราทำ คือ เรื่องการแบ่งเขต คือ แบ่งเขต 60 วัน ทำไพรมารี 30 วัน ซึ่งการแบ่งเขต ทุกจังหวัดได้เตรียมการเบื้องต้นแล้ว แต่เป็นการแบ่งตามจำนวนราษฎร เมื่อปี 2559 แต่ขณะนี้กรมการปกครอง ได้ประกาศจำนวนราษฎรปี 60 แล้ว จึงขอให้ทุกจังหวัดกลับไปพิจารณาเรื่องแบ่งเขตให้สอดคล้องกับจำนวนราษฎรที่มีการประกาศใหม่
กกต.เปิดโรดแม็ปเลือกตั้ง คาด 24 ก.พ.62 ได้เข้าคูหากาบัตร ส่วน ส.ว.ประกาศผล ได้มาซึ่งส.ว.วันที่ 22ม.ค.2562 แย้ม คสช.ขอให้กกต.เร่งทำ เรื่องแบ่งเขต 60 วัน ทำไพรมารี 30 วันตามจำนวนประชากร 
กกต.,โรดแม็ป,เลือกตั้ง,24ก.พ. 2562,เข้าคูหากาบัตร,ข่าวทั่วไป